44. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 480 της 31/31 Μαΐου 1965 (ΦΕΚ Α΄ 106) Περί διατηρήσεως Συμβουλίων και Επιτροπών παρά τη Γενική Διευθύνσει Μεταφορών του Υπουργείου Συγκοινωνιών. Έχοντες υπ’ όψιν: Το άρθρ. 4 παρ. 1 του Ν.Δ. 4352/64 «περί διατάξεων αφορωσών τους Δημοσίους Υπαλλήλους ως και περί καταργήσεως Συμβουλίων και Επιτροπών των Δημοσίων Υπηρεσιών κλπ.», την παρ. 3 του άρθρ. 22 του Ν.Δ. 4373/64 «περί διαρρυθμίσεως του φόρου καταναλώσεως καπνού και άλλων τινών διατάξεων», την παρ. 3 του άρθρ. 14 του Νόμ. 4459/65 «περί τροποποιήσεως των διατάξεων περί φορολογίας μεταβιβάσεως αυτοκινήτων κλπ.», ως και την υπ’ αριθ. 445/65 γνωμοδότησιν του Συμβουλίου της Επικρατείας, προτάσει των Ημετέρων, Προέδρου της Κυβερνήσεως και των Υπουργών Συντονισμού, Οικονομικών, Εσωτερικών και Συγκοινωνιών, απεφασίσαμεν και διατάσσομεν: Άρθρ.1.-Διατηρείται το δυνάμει του άρθρ. 31 του Β.Δ. 867/60 (ανωτ. σελ. 34) συσταθέν παρά τη Γενική Διευθύνσει Μεταφορών του Υπουργείου Συγκοινωνιών Συμβούλιον Μεταφορών του οποίου αρμοδιότης παραμένει η υπό των κειμένων διατάξεων οριζομένη, υπό την ακόλουθον σύνθεσιν και αριθμόν Μελών. Α΄.Τακτικά Μέλη: α)Ο Γενικός Διευθυντής της Γενικής Διευθύνσεως Μεταφορών, ως Πρόεδρος. β)Ο Νομικός Σύμβουλος ή ως αναπληρωτής αυτού ο Πάρεδρος του Νομικού Συμβουλίου του Κράτους παρά τη Γενική Διευθύνσει Μεταφορών. Σελ. 42(γ) Τεύχος Ι-52 Σελ. 40 21.Α.γ.44 Γενική Διεύθυνση Μεταφορών γ-ε)Οι Διευθυνταί των Διευθύνσεων Μελετών, Εργασίας και Προσωπικού Μεταφορών και ο αρμόδιος δια το εκάστοτε υπό συζήτησιν θέμα Διευθυντής ως εισηγητής μετά ψήφου. ς)Ο Πρόεδρος της Γενικής Συνομοσπονδίας Αυτοκινητιστών Ελλάδος ή ο αναπληρωτής του οριζόμενος υπό της Γενικής Συνομοσπονδίας Αυτοκινητιστών Ελλάδος. Β΄.Έκτακτα Μέλη συμμετέχοντα εις το Συμβούλιον κατόπιν εντολής του Υπουργού. Εις εκ των Ειδικών Συμβούλων του Υπουργού Συγκοινωνιών προς άμεσον ενημέρωσιν τούτου επί των εργασιών του Συμβουλίου. Γ΄.Έκτακτα Μέλη προσκαλούμενα υπό του Προέδρου του Συμβουλίου εφ’ όσον κρίνεται αναγκαία η συμμετοχή των. α)Εις ανώτατος ή ανώτερος υπάλληλος του Υπουργείου Οικονομικών, οριζόμενος μετά του αναπληρωτού του υπό του Υπουργού των Οικονομικών, δια θέματα οικονομικής φύσεως. β)Εις ανώτατος ή ανώτερος υπάλληλος του Υπουργείου Εργασίας, οριζόμενος μετά του αναπληρωτού του υπό του Υπουργού Εργασίας, δια θέματα προσωπικού ή εργασίας Σιδηροδρόμων ή Αυτοκινήτων. γ)Οι Διοικηταί των Υπηρεσιών Τροχαίας Κινήσεως Αθηνών ή Πειραιώς ή Προαστείων, αναπληρούμενοι εν περιπτώσει κωλύματος παρά των νομίμων αναπληρωτών των, δια θέματα αναγόμενα εις την εύρυθμον κυκλοφορίαν εν τη Αστική Περιοχή Αθηνών, Πειραιώς ή Προαστείων. δ)Ο Γενικός Διευθυντής των Σ.Ε.Κ. ή ο νόμιμος αναπληρωτής του δια θέματα αφορώντα το Κρατικόν Δίκτυον Σιδηροδρόμων ή απτόμενα της εκμεταλλεύσεως τούτου. ε)Εις εκπρόσωπος του προσωπικού των Σ.Ε.Κ. δια θέματα του Προσωπικού των Σιδηροδρόμων. Ο εκπρόσωπος του προσωπικού των Σ.Ε.Κ. μετά του αναπληρωτού του ορίζεται παρά του Υπουργού των Συγκοινωνιών εκ πίνακος περιλαμβάνοντος δύο μέλη μετά των αναπληρωτών των της εν Αθήναις εδρευούσης μάλλον αντιπροσωπευτικής πρωτοβαθμίου οργανώσεως του προσωπικού των Σ.Ε.Κ. υπηρετούντα εις την περιοχήν της τέως Διοικήσεως Πρωτευούσης, προτεινόμενα παρά ταύτης. Η μάλλον αντιπροσωπευτική πρωτοβάθμιος οργάνωσις ορίζεται παρά του Υπουργείου Εργασίας. ς)Εις εκπρόσωπος του προσωπικού (εργαζομένων) των Αυτοκινήτων, οριζόμενος επί διετεί θητεία υπό του Υπουργού Συγκοινωνιών, εκ πίνακος περιλαμβάνοντος τρία πρόσωπα εξ εκάστης ομοσπονδιακής οργανώσεως του προσωπικού αυτοκινήτων, υποδεικνυόμενα υπ’ αυτών, μετά των αναπληρωτών των, δια θέματα προσωπικού των αυτοκινήτων. ζ)Εις εκπρόσωπος της Ελληνικής Λέσχης Περιηγήσεων και Αυτοκινήτων (ΕΛΠΑ), οριζόμενος επί διετεί θητεία μετά του αναπληρωτού του υπό του Διοικητικού Συμβουλίου αυτής, δια θέματα αφορώντα εις αυτοκινητιστικούς αγώνας, τουρισμόν κλπ. η)Εις εκπρόσωπος του Εμπορικού και Βιομηχανικού Επιμελητηρίου Ελλάδος, οριζόμενος υπό τούτου μετά του αναπληρωτού του, δια θέματα απτόμενα της γενικωτέρας συγκοινωνιακής πολιτικής. Τα τακτικά μέλη απόντα, ελλείποντα ή κωλυόμενα, αναπληρούν οι νόμιμοι αναπληρωταί αυτών. Τα εις το Συμβούλιον αγόμενα θέματα εισηγούνται οι αρμόδιοι καθ’ ύλην προϊστάμενοι Διευθύνσεως. Γραμματεύς του Συμβουλίου μετά του αναπληρωτού του ορίζεται, δι’ αποφάσεως του Υπουργού, υπάλληλος της Γενικής Διευθύνσεως Μεταφορών. Το Συμβούλιον ευρίσκεται εν απαρτία παρόντων του ημίσεος πλέον ενός τακτικών μελών αυτού, αι αποφάσεις δε ή γνωμοδοτήσεις αυτού λαμβάνονται κατά πλειοψηφίαν των παρόντων μελών, εν ισοψηφία επικρατούσης της ψήφου του Προέδρου. Ο Πρόεδρος του Συμβουλίου δύναται να καλή εις τας συνεδριάσεις οιονδήποτε υπάλληλον ή ιδιώτην προς παροχήν πληροφοριών εν σχέσει προς τα συζητούμενα θέματα. Άρθρ.2.-Διατηρούνται αι παρά τη αυτή ως άνω Γενική Διευθύνσει, λειτουργούσαι Επιτροπαί ων η αρμοδιότης, όπου δεν ορίζεται άλλως, παραμένει η υπό των κειμένων διατάξεων οριζομένη και υπό την ακόλουθον σύνθεσιν και αριθμόν μελών. 1.Επιτροπαί εξετάσεως ικανότητος των υποψηφίων οδηγών αυτοκινήτων, δικύκλων ή τρικύκλων αυτοκινήτων, εκπαιδευτών οδηγών αυτοκινήτων κλπ. συσταθείσαι δυνάμει του άρθρ. 10 του Νόμ. 4841/30 (κατωτ. σελ. 159) ως τούτο συνεπληρώθη δια της παρ. 1 του άρθρ. 32 του 867/60 Β.Δ/τος (ανωτ. σελ. 35) συντιθέμεναι εκ 2 μηχανικών ή υπομηχανικών Μηχανολόγων της Γενικής Διευθύνσεως Μεταφορών ή όπου δεν υπηρετούν υπάλληλοι του ως άνω κλάδου εξ ενός Μηχανικού ή Υπομηχανικού Μηχανολόγου και εξ ενός ετέρου τεχνικού υπαλλήλου Α ή Β κατηγορίας της οικείας Υπηρεσίας του Υπουργείου Δημοσίων Έργων. Αι δια του ως άνω εδαφίου Επιτροπαί δεν δύνανται να υπερβούν δια την Υπηρεσίαν Συγκοινωνιών Αθηνών τας 10, δια την Υπηρεσίαν Συγκοινωνιών Θεσσαλονίκης τας 2 και δια τας λοιπάς υφισταμένας Περιφερειακάς Υπηρεσίας και δια του κατ’ εφαρμογήν του άρθρ. 1 του Ν.Δ. 4416/64 συνισταμένας νέας τοιαύτας την 1. Τα μέλη των ως άνω Επιτροπών μετά των αναπληρωτών αυτών, ορίζονται δι’ αποφάσεως μεν του Υπουργού Συγκοινωνιών προκειμένου περί της Υπηρεσίας Συγκοινωνιών Αθηνών, δι’ αποφάσεως δε του Νομάρχου της έδρας της οικείας Περιφερειακής Υπηρεσίας (Μετά την σελ. 42(α) Σελ. 43(α) 265-003 Γενική Διεύθυνση Μεταφορών 21.Α.γ.44 προκειμένου περί των λοιπών Υπηρεσιών Συγκοινωνιών. Αι ως άνω Επιτροπαί καθίστανται εφ’ εξής αρμόδιαι και δια την εξέτασιν των υποψηφίων δια την απόκτησιν πτυχίου μηχανοτεχνίτου ή ηλεκτροτεχνίτου αυτοκινήτου αντί της μη διατηρουμένης δια του παρόντος Επιτροπής του άρθρ. 10 του Ν.Δ. 3100/1954 (κατωτ. σελ. 261,23). 2.Επιτροπή αποφαινομένη δια την αφαίρεσιν αδείας ικανότητος οδηγού αυτοκινήτων πέραν των 6 μηνών, ως και δια την οριστικήν τοιαύτην, συσταθείσα δυνάμει του άρθρ. 28 του Νόμ. 4841/30 και του άρθρ. 12 του Νόμ. 5651/32, ως συνεπληρώθη υπό του Α.Ν. 6/6-6-35 και διετηρήθη δια του άρθρ. 32 παρ. 2 εδάφ. 1β του Β.Δ. 867/60 (ανωτ. σελ. 35) συντιθεμένη ως ακολούθως: α)Εκ του Προϊσταμένου της οικείας περιφερειακής Υπηρεσίας, ως Προέδρου ή του νομίμου αναπληρωτού αυτού. β)Εκ του Διοικητού της οικείας Υπηρεσίας Τροχαίας Κινήσεως ή του αναπληρωτού αυτού. γ)Εξ ενός αντιπροσώπου των οδηγών αυτ/των οριζομένου δια μεν την έδραν της Υπηρεσίας Συγκοινωνιών Αθηνών υπό του Υπουργού Συγκοινωνιών, προκειμένου δε δια τας έδρας των λοιπών Περιφερειακών Υπηρεσιών υπό του Νομάρχου της έδρας της αντιστοίχου Περιφερειακής Υπηρεσίας επί διετεί θητεία, εκ πίνακος περιλαμβάνοντος 3 μέλη μετά των αναπληρωτών των λευκού Ποινικού Μητρώου, την εν Αθήναις ή εν τη έδρα της οικείας Περιφερειακής Υπηρεσίας Συγκοινωνιών εδρευούσης μάλλον αντιπροσωπευτικής πρωτοβαθμίου οργανώσεως των οδηγών αυτ/των, προτεινόμενα παρά ταύτης. Αι μάλλον αντιπροσωπευτικαί οργανώσεις ορίζονται παρά του Υπουργείου Εργασίας ή κατά περίπτωσιν παρά της οικείας Επιθεωρήσεως Εργασίας και εν ελλείψει ταύτης παρά της Αστυνομικής Αρχής. Μη υφισταμένων τοιούτων οργανώσεων εν τω Νομώ ο Νομάρχης εκ του κλάδου των οδηγών αυτ/των ορίζει κατά την κρίσιν του εν τακτικόν μέλος μετά του αναπληρωτού του. Χρέη Γραμματέως εκτελεί δια μεν την παρά τη Υπηρεσία Συγκοινωνιών Αθηνών επιτροπήν, υπάλληλος της Υπηρεσίας ταύτης οριζόμενος υπό του Υπουργού των Συγκοινωνιών, δια δε τας λοιπάς Υπηρεσίας υπάλληλος των Υπηρεσιών τούτων οριζόμενος υπό του Νομάρχου της έδρας της οικείας Περιφερειακής Υπηρεσίας. Εφ’ εξής η ως άνω Επιτροπή εις περίπτωσιν καθ’ ην πιστοποιητικόν Ποινικού Μητρώου υποψηφίου οδηγού αυτοκινήτων εμφανίζει καταδίκην τινά ή  Σελ. 44(α) 265-004 ουχί καλήν διαγωγήν αποφαίνεται περί της υποβολής του υποψηφίου εις εξέτασιν περί αναβολής της εξετάσεως τούτου ή περί οριστικής απορρίψεως αυτού αντί της μη διατηρουμένης επιτροπής του άρθρ. 9 του Νόμ. 4841/30 (κατωτ. σελ. 159). 3.Επιτροπή αποφαινομένη επί ενστάσεως καθορισθείσης υπεραξίας μεταβιβαζομένων λεωφορείων αυτ/των, συσταθείσα βάσει του άρθρ. 28 παρ. 1 εδάφ. 4 του Νόμ. 2119/1952 ως ετροποποιήθη υπό της περιπτ. γ΄ της παρ. 3 του άρθρ. 32 του 867/60 Β.Δ/τος και της παρ. 1 του άρθρ. 3 του Β.Δ. 10.5/27.6.1958 συντιθεμένη ως ακολούθως: α)Εξ ενός ανωτέρου υπαλλήλου της Γενικής Διευθύνσεως Μεταφορών του Υπουργείου Συγκοινωνιών. β)Εκ του Οικονομικού Εφόρου Φορολογίας αυτοκινήτων και γ)Εξ ενός αντιπροσώπου των αυτοκινητιστών, προτεινομένου εκ του κλάδου των Αστικών και Υπεραστικών Λεωφορείων μετά του αναπληρωτού του και οριζομένου δι’ αποφάσεως του Υπουργού Συγκοινωνιών. Εφ’ όσον πρόκειται περί ενστάσεως αφορώσης αστικόν λεωφορείον καλείται εκπρόσωπος του κλάδου των Αστικών, προκειμένου δε περί υπεραστικών ο εκπρόσωπος του κλάδου τούτων. 4.Επιτροπή συντονιστική κυκλοφορίας συσταθείσα βάσει του άρθρ. 10 παρ. 5β του Ν.Δ. 3990/59 (κατωτ. σελ. 208,21) και διατηρηθείσα δια της διατάξεως της περιπτ. δ΄ της παρ. 3 του άρθρ. 32 του Β.Δ. 867/60 συντιθεμένη δια τους Νομούς Αττικής και Πειραιώς ως ακολούθως: α)Εκ του Προϊσταμένου της Διευθύνσεως Αστικών Συγκοινωνιών της Γενικής Διευθύνσεως Μεταφορών του Υπουργείου Συγκοινωνιών. β)Εκ του Προϊσταμένου του Γραφείου Μελετών κυκλοφορίας της Γενικής Διευθύνσεως Δημοσίων Έργων του Υπουργείου Δημοσίων Έργων. γ)Εκ του Διευθυντού Πολεοδομικών Μελετών της Υπηρεσίας Οικισμού του Υπουργείου Δημοσίων Έργων. δ)Εκ του Διοικητού Τροχαίας Κινήσεως Αστυνομίας Πόλεων προκειμένου περί θεμάτων αφορώντων περιοχήν εις ην έχει αρμοδιότητα η Αστυνομία Πόλεων ή του Διοικητού Τροχαίας Κινήσεως ή ετέρου αξιωματικού της Χωροφυλακής προκειμένου περί θεμάτων αφορώντων την περιοχήν της. Της Συντονιστικής Επιτροπής Κυκλοφορίας προεδρεύει ο ανώτερος κατά βαθμόν εκ των υπό στοιχ. α, β και γ΄ μελών και επί ισοβάθμων ο Προϊστάμενος της Διευθύνσεως Αστικών Συγκοινωνιών του Υπουργείου Συγκοινωνιών. Χρέη Γραμματέως της Επιτροπής εκτελεί υπάλληλος οριζόμενος υπό του Υπουργού. 21.Α.γ.44 Γενική Διεύθυνση Μεταφορών 5.Επιτροπή γνωμοδοτική περί της ανάγκης δικαιολογούσης την χρήσιν ιδίου φορτηγού αυτοκινήτου μεταφορικού μέσου ιδιωτικής χρήσεως, συσταθείσα βάσει του άρθρ. 5 του Β.Δ. 419/1964 (κατωτ. σελ. 242,28) και συντιθεμένη ως ακολούθως: α)Εξ ενός ανωτέρου υπαλλήλου της Γενικής Διευθύνσεως Μεταφορών, ως Προέδρου. β)Εξ ενός ανωτέρου υπαλλήλου της Γενικής Διευθύνσεως Φορολογίας του Υπουργείου Οικονομικών. γ)Εξ ενός ανωτέρου υπαλλήλου της Γενικής Διευθύνσεως Αγορανομίας του Υπουργείου Εμπορίου, μετ’ ισαρίθμων αναπληρωτών, οριζομένων υπό των αρμοδίων Υπουργών. δ)Μέχρις 9 υπαλλήλων επί βαθμοίς 4ω έως και 6ω της Γενικής Διευθύνσεως Μεταφορών του Υπουργείου Συγκοινωνιών, ως Εισηγητών. Χρέη Γραμματέως εκτελεί υπάλληλος της Γενικής Διευθύνσεως Μεταφορών. Άρθρ.3.-1.Διατηρούνται τα εις την έδραν εκάστου Νομού, πλην των Νομών Αττικής και Πειραιώς, Τοπικά Αυτοκινητιστικά Συμβούλια (Τ.Α.Σ.) τα συσταθέντα δυνάμει του άρθρ. 29 του Νόμ. 2119/52, ως αντικατεστάθησαν δια των παρ. 2 έως 6 του άρθρ. 3 του Β.Δ. 10.5/27.6.1958 (κατωτ. σελ. 312, 181) και διετηρήθησαν δια του άρθρ. 33 του Β.Δ. 867/60, ων η αρμοδιότης παραμένει η υπό των κειμένων διατάξεων οριζομένη και υπό την ακόλουθον σύνθεσιν: α)Του Διευθυντού της Νομαρχίας ή του νομίμου αναπληρωτού του. β)Του Προϊσταμένου Υπηρεσίας Συγκοινωνιών ή του νομίμου αναπληρωτού του, μη λειτουργούσης δε τοιαύτης Υπηρεσίας εν τω Νομώ, εκ του Προϊσταμένου του Μηχανολογικού Γραφείου ή του νομίμου αναπληρωτού του, μη λειτουργούντος δε και τοιούτου Γραφείου εν τω Νομώ, εκ του Διευθυντού Τεχνικής Υπηρεσίας ή του νομίμου αναπληρωτού του. γ)Ενός εκπροσώπου του εργαζομένου εις τα αυτοκίνητα προσωπικού εκ του κλάδου οδηγών αυτοκινήτων οριζομένου υπό του Νομάρχου μετά του αναπληρωτού του εκ πίνακος περιλαμβάνοντος τρία μέλη μετά των αναπληρωτών των της μάλλον αντιπροσωπευτικής πρωτοβαθμίου οργανώσεως, προτεινομένων παρά ταύτης. Η μάλλον αντιπροσωπευτική οργάνωσις ορίζεται παρά της οικείας Επιθεωρήσεως Εργασίας και εν ελλείψει τοιαύτης παρά της Αστυνομικής Αρχής. Μη υφισταμένων τοιούτων οργανώσεων εν τω Νομώ ο Νομάρχης εκ του κλάδου των οδηγών αυτοκινήτων ορίζει κατά την κρίσιν του έν τακτικόν μέλος μετά του αναπληρωτού του. δ)Του Προέδρου του εν τω Νομώ Εμπορικού Επιμελητηρίου, μη υφισταμένου δε τοιούτου του οικείου Εμπορικού Συλλόγου. Επί θεμάτων αφορώντων τας Αστικάς Συγκοινωνίας Δήμων, αντί του Προέδρου του Εμπορικού Επιμελητηρίου καλείται ο Δήμαρχος του ενδιαφερομένου Δήμου. ε)Ενός αντιπροσώπου των αυτοκινητιστών του Νομού της Κατηγορίας του συζητουμένου θέματος, ήτοι των αστικών λεωφορειούχων εφ’ όσον υφίστανται αστικά λεωφορεία εν τω Νομώ, ή των υπεραστικών λεωφορειούχων, ή των φορτηγών αυτοκινήτων ή των επιβατικών αυτοκινήτων, προτεινομένων πάντων μετά των αναπληρωτών υπό των εν τη έδρα του Νομού οικείων οργανώσεων και οριζομένων υπό του Νομάρχου εκ πίνακος περιλαμβάνοντος τριπλάσιον αριθμόν αντιπροσώπου εξ εκάστου κλάδου. Μη υφισταμένων τοιούτων οργανώσεων ο Νομάρχης ορίζει κατά την κρίσιν του έν τακτικόν μέλος μετά του αναπληρωτού του εξ εκάτσου κλάδου αυτοκινητιστών. Κατ’ εξαίρεσιν εις το Τοπικόν Συμβούλιον Αυτοκινήτων Νομαρχίας Δωδεκανήσου, προκειμένης συζητήσεως θεμάτων αφορώντων εις τα λεωφορεία της νήσου Ρόδου, συμμετέχει μετά ψήφου πλην των αντιπροσώπων των οικείων κατηγοριών αυτοκινητιστών και αντιπρόσωπος του Δημοτικού Ροδιακού Οργανισμού Αυτοκινήτων (ΡΟΔΑ). 2.Οι κατά την προηγουμένη παράγραφον υπό στοιχ. ε΄, αντιπρόσωποι συμμετέχουν εις το Συμβούλιον μετά ψήφου ανά είς, αναλόγως του συζητουμένου κατά περίπτωσιν θέματος επί λεωφορείων, φορτηγών ή επιβατικών αυτοκινήτων. Προκειμένου περί θέματος αφορώντος πλείονας της μιας κατηγορίας αυτοκινήτων, ο πρόεδρος του Συμβουλίου υποχρεούται να καλή άπαντας τους ενδιαφερομένους αντιπροσώπους. 3.Κατά την συζήτησιν αιτήσεων καθορισμού υπεραξίας επί μεταβιβαζομένων λεωφορείων αυτοκινήτων μετέχει του Συμβουλίου ως έκτακτον μέλος μετά ψήφου Οικονομικός Έφορος οριζόμενος μετά του αναπληρωτού του υπό του Νομάρχου. 4.Του Συμβουλίου προεδρεύει ο ανώτερος κατά βαθμόν εκ των υπό στοιχ. α΄ και β΄ της παρ. 2 μελών, επί δε ισοβάθμων ο Διευθυντής Νομαρχίας και τούτου απόντος ο αρχαιότερος. 5.Χρέη Γραμματέως εκτελεί διοικητικός υπάλληλος οριζόμενος υπό του Νομάρχου. Άρθρ.4.-1.Διατηρείται η εις την Νομαρχίαν Αττικής λειτουργούσα Επιτροπή προς γνωμοδότησιν επί θεμάτων αρμοδιότητος Γενικής Διευθύνσεως Μεταφορών Υπουργείου Συγκοινωνιών συσταθείσα δυνάμει του άρθρ. 33 του Νόμ. 3200/1955 (τόμ. 2 σελ. 206,07) περί Διοικητικής αποκεντρώσεως, ής η αρμοδιότης παραμένει η υπό των κειμένων διατάξεων οριζομένη και υπό την ακόλουθον σύνθεσιν:  (Μετά την σελ. 44(α) Σελ. 45(α) 265-005 Γενική Διεύθυνση Μεταφορών 21.Α.γ.44 α)Του Διευθυντού της Νομαρχίας αναπληρουμένου υπό του νομίμου αναπληρωτού του. β)Ενός Οικονομικού υπαλλήλου, τουλάχιστον επί 4ω βαθμώ, εκ των εν τη έδρα του Νομού υπηρετούντων, οριζομένου μετά του αναπληρωτού του επί ενιαυσία θητεία δυναμένη να ανανεωθή υπό του Νομάρχου και γ)Του Προϊσταμένου της Υπηρεσίας Συγκοινωνιών Αθηνών ή του νομίμου αναπληρωτού του. Της Επιτροπής προεδρεύει ο ανώτερος κατά βαθμόν εκ των υπό στοιχ. α) και γ) της παραγράφου ταύτης μελών, επί δε των ισοβάθμων ο προϊστάμενος της Υπηρεσίας Συγκοινωνιών του Υπουργείου Συγκοινωνιών. Χρέη Γραμματέως της Επιτροπής ταύτης εκτελεί διοικητικός υπάλληλος οριζόμενος υπό του Νομάρχου. 2.Η προηγουμένη παράγραφος έχει εφαρμογήν και εις τον νεοϊδρυθέντα Νομόν Πειραιώς. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Εις τον Ημέτερον επί των Συγκοινωνιών Υπουργόν αναθέτομεν την δημοσίευσιν και εκτέλεσιν του παρόντος Δ/τος. Σελ. 46(α) 265-006 21.Α.γ.44 Γενική Διεύθυνση Μεταφορών 